Ugovor je sporazumno raskinut, samo pet dana posle katastrofalnog poraza u Ukrajini 5:0.

Srbija ću u finišu kvalifikacija za EURO 2020 voditi novi selektor, a ko će naslediti Krstajića biće poznato najkasnije do 10. jula.

Krstajić je u novembru preuzeo reprezentaciju Srbije posle smene Slavoljuba Muslina.

Krstajić je vodio nacionalni tim na 19 utakmica i ostvario učinak od devet pobeda, pet remija i pet poraza.

Sa reprezentacijom je učestvovao na Mundijalu, gde nije uspeo da prođe prvu fazu, a osvojio je prvo mesto u grupi u Ligi nacija.

Ekskluzivno za Kurir odluku Izvršnog odbora FSS saopštio je potpredsednik Dragan Simović.

Kurir je ranije najavio ovakav epilog

foto: Kurir

Na sednici koja je počela oko 14 časova, nije odlučeno ko će sada već bivšeg selektora naslediti na toj funkciji.

Krstajić je pre sednice u Beogradu, rekao:

"Šta god da se desi, ako treba da se raziđemo, razići ćemo se prijateljski. Treba i sutra da se živi. Nema ljutnje, niti će je ikad biti sa moje strane. Nikakvih problema nema, sa Salavišom niko i ništa ne može da me posvađa. Niti iko može da očekuje moiju eventualno negativnu reakciju. Nema potrebe da se diže tolika fama oko mene, bitni su reprezentacija i septembar. Ko god da dođe posle mene, kadgod: sutra ili za godinu-dve, hoću da mu pomognem sve što me upita. Moj odnos sa Slavišom Kokezom i Fudbalskim savezom Srbije niko ne moće da poremeti", naglasio je Mladen Krstajić u intervjuu za Sportski žurnal.

foto: Dado Đilas

Kako smo pisali u više navrata, iskusni stručnjak i doskorašnji selektor Crne Gore Ljubišta Tumbaković trebalo bi da preuzme kormilo "orlova" , ukoliko se saradnja sa Krstajićem prekine.

foto: EPA/BORIS PEJOVIC

kurir.rs / kurir sport / Miloš Bjelinić

POGLEDAJTE BONUS VIDEO:

Kurir